SKUPNA TURA VRŠIČ 20.8. 20005 

Slaba vremenska napoved, ki ni obetala zanesljivega vremena je tudi tokrat preprečila izvedbo skupne ture v dolino Vrat. Kot nadomestna lokacija je bil izbran Vršič, kjer krajše okoliške stene in kratek dostop omogočata hiter umik v primeru poslabšanja vremena. 

Ture se je udeležilo 23 osebkov in sicer 11tečajnikov: Alenka Omejc, Primož Karlo, Irena Voglar, Maja Grgič, Mojca Balant, Mesner Andrej, Meta Batis, Kurner Marjetka, Černigoj Matej, Uroš Cerar, Simon Stušek in Borko Vrečko; 8 alpinistov in starejših pripravnikov ki so bili vodje navez: Dejan Ristič (AO Kranj), Edi Bulič, Živa Grgič, Blaž Grapar, Aljaž Škrlavaj, Brin Štabuc in Matej Rozman; 4 pripravniki: Bregar Tadej, Poljak Matej, Janez Toni in Marko Gorišek.  

V okviru ture je bila najbolj popularna in plezana 'Smer po zajedi' (IV-V, 300m) v Nad Šitom glavi, kamor so se verjetno iz potrebe po druženju zapodile kar tri naveze (Ristič-Karlo, Grgič

-Kurner, Omejc-Cerar-Rutar). Na koncu so se vsi potožili nad mokroto. Prav tako v Nad Šitom glavi je naveza Grapar-Mesner splezala smer 'Madonna' (V, IV+/IV 300m). 'Severni raz' (III-IV, 300m) Male Mojstrovke je gostil navezi Batis-Balant-Škili in Bregar-Poljak. Na drugi strani prelaza v delu Prisojnika imenovanem Kraj Sten sta plezali navezi Voglar-Bulič in Borko-Stanič po smeri 'Potepinka' (V-/IV,III) do stika s 'Smerjo Macesnov' (500m) po kateri so izplezali. Stušek-Černi-Brin pa so poizkusili v Kovinarski smeri v Veliki Mojstrovki. Janez-fotr Gorišek sta na bila na prvotno predvidenem območju skupne ture v Triglavu sta splezala 'Bavarsko smer' (IV+, 500m) in izstopila po 'Zimmer-Jahnovem izstopu' (IV-/II-III, skupno 800m). 
Vreme je bilo na naši strani, saj je začelo deževati šele ko so že vse naveze uspešno izstopile iz smeri. Z analizo ture smo pričeli v Tičarjevem domu na Vršiču ter zaključili pri  Živi in Dejanu ob rižoti (Balž, svaka ti čast) in najbolj prodajanem napitku znanega proizvajalca iz Celovške ceste v Ljubljani. 

Nekaj težav je bilo edino s prijavljenimi, katere smo zjutraj čakali in jih ni bilo. Da ne bomo poimensko,  saj veste kateri ste bili; ane Natalija-Mrak-Sedej? 
 Zahvaljujem se vsem vodjem navez., ki so si vzeli čas in tako omogočili izvedbo skupne ture. 

Vodja skupne ture – najboljše oblečeni moški odseka (prosto po B.Graparju) iztok rutar    
_1186129372.unknown

